Ντούνγκα

Ο Κάρλος Καετάνο Μπλέντορν Βέρι (Carlos Caetano Bledorn Verri, 31 Οκτωβρίου 1963), περισσότερο γνωστός ως Ντούνγκα (Dunga), είναι Βραζιλιάνος προπονητής ποδοσφαίρου και παλαίμαχος διεθνής ποδοσφαιριστής, ο οποίος αγωνιζόταν ως αμυντικός μέσος. 

Ο Ντούνγκα ξεκίνησε την καριέρα του από την Ιντερνασιονάλ και αφότου πέρασε από διάφορες βραζιλιάνικες ομάδες, αποκτήθηκε το 1988 από τη Φιορεντίνα, με την οποία αγωνίστηκε για τέσσερις χρονιές. Στη συνέχεια αποκτήθηκε από την Πεσκάρα και την Στουτγκάρδη και εν συνεχεία, το 1995, αγωνίστηκε για την ιαπωνική Γιούμπιλο Ιβάτα. Με την εθνική Βραζιλίας ο Ντούνγκα πραγματοποίησε 91 συμμετοχές από το 1987 μέχρι το 1998. Ήταν αρχηγός της ομάδας που κατέκτησε το παγκόσμιο κύπελλο 1994. Μαζί με τον Τσάβι, είναι ένας από τους δύο άνδρες που έχουν αγωνιστεί σε τελικό Παγκοσμίου Κυπέλλου, Ολυμπιακών Αγώνων, Κυπέλλου Συνομοσπονδιών και Διηπειρωτικού κυπέλλου.

Ο Ντούνγκα έχει διατελέσει προπονητής της εθνικής ομάδας της Βραζιλίας δύο φορές. Η πρώτη ήταν από το 2006 μέχρι το 2010, κερδίζοντας το Κόπα Αμέρικα 2007 και το κύπελλο συνομοσπονδιών το 2009, όμως στο Μουντιάλ 2010 έφτασε μέχρι τα προημιτελικά και απολύθηκε. Προσλήφθηκε για δεύτερη φορά το 2014, όμως μετά τον πρόωρο αποκλεισμό της Βραζιλίας στο Κόπα Αμέρικα Σεντενάριο απολύθηκε τον Ιούνιο του 2016. Το 2013 ήταν προπονητής της Ιντερνασιονάλ.

Το παρατσούκλι προέρχεται από το πορτογαλικό όνομα ενός από τους νάνους της Χιονάτης, και του δόθηκε από το θείο του λόγω του χαμηλού αναστήματός του ως παιδί. Αν και ο ίδιος ψήλωσε, το παρατσούκλι παρέμεινε. Είναι ιταλικής και γερμανικής καταγωγής.

Παραπομπές

Βραζιλιάνοι ποδοσφαιριστές
Ποδοσφαιριστές Εθνικής Βραζιλίας
Ποδοσφαιριστές ΦφΜ Στουτγκάρδη
Ποδοσφαιριστές Μπούντεσλιγκα
Ποδοσφαιριστές Σέριε Α
Ποδοσφαιριστές Φιορεντίνα
Ποδοσφαιριστές Παγκοσμίου Κυπέλλου 1990
Ποδοσφαιριστές Παγκοσμίου Κυπέλλου 1994
Ποδοσφαιριστές Παγκοσμίου Κυπέλλου 1998
Βραζιλιάνοι ποδοσφαιριστές στο εξωτερικό
Βραζιλιάνοι Ολυμπιονίκες
Βραζιλιάνοι προπονητές ποδοσφαίρου
Προπονητές ποδοσφαίρου Εθνικής Βραζιλίας
Παίκτες νικητές Κόπα Αμέρικα
Βραζιλιάνοι ιταλικής καταγωγής
Βραζιλιάνοι γερμανικής καταγωγής
Ποδοσφαιριστές στους Θερινούς Ολυμπιακούς Αγώνες 1984
Προπονητές ποδοσφαίρου Παγκοσμίου Κυπέλλου 2010
Παίκτες νικητές Παγκοσμίου Κυπέλλου ποδοσφαίρου FIFA
Παίκτες νικητές Κυπέλλου Συνομοσπονδιών FIFA
Προπονητές νικητές Κυπέλλου Συνομοσπονδιών FIFA